ai4bharat/Pralekha huggingface dataset:
وزارت خزانہ
محکمہ مالیاتی خدمات کے سکریٹری اور تمل ناڈو کے چیف سکریٹری نے چنئی میں تمل ناڈو کے دیگر سینئر سرکاری افسران اور بینک حکام کے ساتھ پی ایم سوانیدھی اسکیم کے تحت پیش رفت کا جائزہ لینے کے لیے مشترکہ طور پر جائزہ میٹنگ منعقد کی
وزارت خزانہ کے محکمہ مالیاتی خدمات کے سکریٹری ڈاکٹر وویک جوشی نے بینکوں کے ذریعہ واپس کی گئی درخواستوں کی تعداد کو کم کرنے کے ساتھ ہی ایس ایچ جی-بینک لنکیج اور مائیکرو انٹرپرائز ڈیولپمنٹ پر زور دینے کے ساتھ پی ایم سواندھی اسکیم کی کارکردگی کا جائزہ لینے کے لیے آج چنئی میں تمل ناڈو کے چیف سکریٹری تھیرو شیو داس مینا کے ساتھ ایک جائزہ میٹنگ کی مشترکہ صدارت کی۔
میٹنگ میں ڈی ایف ایس کے ایڈیشنل سکریٹری، ، انڈین بینک اور انڈین اوورسیز بینک کے ایم ڈی اور سی ای او، تمل ناڈو حکومت کے میونسپل ایڈمنسٹریشن کے ڈائریکٹرز/ دیگر شہری مقامی اداروں کے ایڈیشنل چیف سیکریٹری، پرنسپل سیکریٹری، جوائنٹ کمشنر/ ڈائریکٹر اور ایس ایل بی سی ،تمل ناڈو کے مقامی بینکوں کے سربراہان نے شرکت کی۔
مالیاتی خدمات کے سکریٹری نے بنیادی طور پر بینکوں کی جانب سے واپس کی گئی درخواستوں کی بڑی تعداد پر توجہ مرکوز کی نیز یو ایل بی اور بینکوں سے ایک ساتھ مل کر کام کرنے نیز مزید منظوری اور تقسیم کے لیے درخواستوں میں موجود خامیوں کو دور کرنے کے لیے واپس کی گئی درخواستوں کا جائزہ لینے پر زور دیا ۔ انہوں نے بینکروں سے کہا کہ وہ صرف کم سی آئی بی آئی ایل اسکور پر درخواستیں واپس نہ کریں، جیسا کہ ڈی ایف ایس نے پہلے ہی واضح کردیا ہے۔
تھیرو مینا نے تمام یو ایل بی کے ساتھ قریبی تال میل میں پی ایم سوانیدھی اسکیم کے تحت مقرر کردہ ہدف کو حاصل کرنے کے لیے نئی درخواستیں جمع کرانے کی ہدایت دی ۔
ڈاکٹر جوشی نے بینکوں کو ہدایت کی کہ وہ چھوٹے قرض لینے والوں کو فائدہ پہنچانے کے لیے صاف دل سے قرضوں کی منظوری دیں اور بتایا کہ یہ قرضے پہلے ہی حکومت ہند کی کریڈٹ گارنٹی اسکیم کے تحت محفوظ ہیں۔
سوانیدھی کے تحت قرضوں کی فوری اور مثبت کارروائی کی اہمیت کو برانچ کی سطح پر بھی پھیلانے کی ضرورت ہے۔ بینکوں کے سینئر عہدیداروں کو اسکیم کے موثر نفاذ میں سہولت فراہم کرنے کے لیے فیلڈ وزٹ کرنے کی ضرورت ہے۔
پی ایم سوانیدھی اسکیم کے بارے میں تازہ معلومات:
پی ایم سوانیدھی اسکیم ان کی معاشی ترقی کے لئے سستی کریڈٹ اور ڈیجیٹل آن بورڈنگ تک پریشانی سے پاک رسائی کے ذریعہ ریہری اور پٹری لگانے والے دکانداروں کو بااختیار بنانے کا تصور پیش کرتی ہے۔
یہ اسکیم ریہری اور پٹری لگانے والوں کو قرض کے لیے امداد فراہم کرنے میں اہم پیش رفت کر رہی ہے۔ ملک بھر میں اس کے موثر نفاذ کو یقینی بنانے کے لیے ہاؤسنگ اور شہری امور کی وزارت  اور ڈی ایف ایس کے ذریعہ اسکیم کی کارکردگی کی باقاعدگی سے نگرانی کی جاتی ہے۔ 31 جولائی 2023 تک، 54.40 لاکھ درخواستوں کو منظور کیا جا چکا ہے جبکہ 51.46 لاکھ درخواستوں پر 6,623 کروڑ روپے کی رقم تقسیم کی گئی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
7999
(Visitor Counter : 38
قانون اور انصاف کی وزارت
عدلیہ کی بینچوں پر خواتین کی نمائندگی
نئی دہلی، یکم اپریل 2022:
سپریم کورٹ اور ہائی کورٹ کے ججوں کی تقرری آئین ہند کی دفعہ 124، 217 اور 224 کے تحت کی جاتی ہے، جس میں کسی ذات یا طبقے کے افراد کو ریزرویشن فراہم نہیں کیا جاتا ہے۔ کالجیم نظام کے ذریعے آئینی عدالتوں میں ججوں کی تقرری کے موجودہ سسٹم میں درج فہرست ذاتوں/ درج فہرست قبائل/ دیگر پسماندہ ذاتوں/ خواتین/ اقلیتوں سمیت معاشرے کے تمام طبقات کو سماجی تنوع اور نمائندگی فراہم کرنے کی ذمہ داری بنیادی طور پر عدلیہ پر عائد ہوتی ہے۔ حکومت کسی بھی ایسے شخص کو ہائی کورٹ کا جج مقرر نہیں کر سکتی جس کی سفارش ہائی کورٹ کالجیم/ سپریم کورٹ کالجیم نہیں کرتی ہے۔
تاہم حکومت اعلی عدلیہ میں ججوں کی تقرری میں سماجی تنوع کے لیے عہد بستہ ہے اور ہائی کورٹوں کے چیف جسٹسوں سے درخواست کرتی رہی ہے کہ ججوں کی تقرری کے لیے تجاویز بھیجتے وقت ہائی کورٹوں میں ججوں کی تقرری میں سماجی تنوع کو یقینی بنانے کے لیے درج فہرست ذاتوں، درج فہرست قبائل، دیگر پسماندہ طبقات، اقلیتوں اور خواتین سے تعلق رکھنے والے مناسب امیدواروں پر مناسب غور کیا جائے۔
01.01-2021 سے 30.03.2022 تک سپریم کورٹ کالجیم نے ہائی کورٹ کے ججوں کے طور پر تقرری کے لیے 39 خواتین کی سفارش کی ہے جن میں سے 27 خواتین کا تقرر کیا گیا تھا اور باقی 12 معاملے کارروائی کے مختلف مراحل میں ہیں۔
یہ اطلاع مرکزی وزیر قانون و انصاف جناب کرن رجیجو نے آج لوک سبھا میں ایک تحریری جواب میں دی۔
وزیراعظم کا دفتر
وزیر اعظم اور سعودی عرب کے عزت مآب شاہ کے درمیان ٹیلی فون پر بات چیت
نئی دہلی ،09ستمبر2020: وزیر اعظم جناب نریندر مودی نے آج عزت مآب شاہ سلمان بن عبدالعزیز آل سعود سے فون پر گفتگو کی۔
دونوں لیڈروں نے کووڈ-19 وبائی مرض کے تناظر میں عالمی چنوتیوں پر تبادلہ خیال کیا۔
وزیر اعظم نے جی 20 گروپنگ کی جاری صدارت کے دوران سعودی عرب کے ذریعے فراہم کی جانے والی قیادت کی تعریف کی۔لیڈران نے اتفاق کیا کہ جی20 کی سطح پر اٹھائے گئے اقدامات نے وبائی مرض سے نمٹنے میں باہمی اشتراک کو فروغ دیا ہے۔انہوں نے جی 20 کے حالیہ ایجنڈے میں موجود ترجیحات پر بھی بات کی۔
دونوں لیڈران نے بھارت اور سعودی عرب کے درمیان دوطرفہ تعلقات کی حالت پر اپنی طمانیت کا اظہار کیا اور تمام شعبوں میں تعاون کو مضبوط کرنے کا ارادہ ظاہر کیا۔وزیر اعظم نے کووڈ-19وباء کے دوران سعودی حکام کے ذریعے ہندوستانی سفارتکاروں کوفراہم کی گئی امداد کے لئے عزت مآب شاہ سلمان کا خاص طور سے شکریہ ادا کیا۔
وزیر اعظم نے عزت مآب شاہ سلمان بن عبدالعزیز آل سعود ، سعودی عرب کے شاہی خاندان کے دیگر ممبران اور مملکت کے تمام شہریوں کی صحت و تندرستی کے لئے اپنی نیک خواہشات کا اظہار کیا۔
وزیراعظم کا دفتر
وزیر اعظم نے بلاس پور میں پردھان منتری گرام سڑک یوجنا پر خوشی کا اظہار کیا
وزیر اعظم جناب نریندر مودی نے چھتیس گڑھ کے بلاس پور میں پردھان منتری گرام سڑک یوجنا پر خوشی کا اظہار کیا ہے۔
ارون ساؤ کے ایک ٹوئٹ کے جواب میں، وزیر اعظم نے کہا:
’’چھتیس گڑھ کے بلاس پور کے ان لوگوں کی خوشی میں پورا ملک شامل ہے! پردھان منتری گرام سڑک یوجنا کی ایسی حصولیابیاں کافی جوش پیدا کرنے والی ہیں۔‘‘
وزیراعظم کا دفتر
وزیراعظم نے کرناٹک میں ہبلی کا دورہ کیا
1.5ایم ایم ٹی منگلورایس پی آراور 2.5ایم ایم ٹی پدورایس پی آرملک کے نام وقف کیا
انڈین انسٹی ٹیوٹ آف ٹکنالوجی دھارواڑ اور انڈین انسٹی ٹیوٹ آف انفارمیشن ٹکنالوجی دھارواڑ کی عمارت کا سنگ بنیاد رکھا پردھان منتری آواس یوجنا  کے 2350استفادہ یافتگان کے گرہ پرویش کی تقریب میں شرکت
وزیراعظم نے مختلف ترقیاتی پروجیکٹوں کا افتتاح کیا
نئی دہلی ،11فروری :وزیراعظم ، جناب نریندرمودی نے اپنے ایک روزہ دورہ ٔ آندھراپردیش ، تمل ناڈو اورکرناٹک کے آخری مرحلے میں کرناٹک کے ہبلی کا دورہ کیا۔ ہبلی کے گبورمیں وزیراعظم نے مختلف ترقیاتی پروجیکٹوں کا آغاز کیا ۔
وزیراعظم نے انڈین انسٹی ٹیوٹ آف تکنالوجی دھارواڑ ، اور انڈین انسٹی ٹیوٹ انفارمیشن ٹکنالوجی دھارواڑ کی عمارت کا سنگ بنیاد رکھے جانے کے موقع پر ایک یادگاری کتبے کی نقاب کشائی کی ۔
.
اس موقع پر دھارواڑمیں وزیراعظم نے سٹی گیس ڈسٹربیوشن پروجیکٹ قوم کے نام وقف کیا۔ سرکارشہریوں کو صاف ایندھن کی دستیابی کے اضافے کے لئے سٹی گیس ڈسٹری بیوشن  نیٹ ورک کے دائرے میں توسیع پر خاص طورسے زوردے رہی ہے ۔
اس موقع پر توانائی کی سلامتی کی غرض سے آئی ایس پی آرایل کے 1.5 ایم ایم ٹی کا منگوراسٹراٹیجک پیٹرولیم ریزو اور2.5ایم ایم ٹی کا پدور اسٹراٹیجک پیٹرولیم ریزو ملک وقوم کے نام وقف کئے گئے ۔
وزیراعظم نے اپنے ایک روزہ دورہ ٔ آندھرپردیش ، تمل ناڈو اور کرناٹک کے آخری مرحلے میں 18کلومیٹرطویل چک جاجر۔ ما یاکونڈا سیکشن کو دوہرا بنائے جانے کو ملک کے نام وقف کیا۔ واضح رہے کہ چک جاجر۔ مایاکونڈا سیکشن 190کلومیٹرطویل ہبلی ۔ چک جاجر کی شاہراہ کو دوہرابنائے جانے کے منصوبہ کا حصہ ہے اوریہ جنوب مغربی ریلوے کے بنگلورو۔ہب بلی سیکشن پرواقع ہے ۔ اس لائن کو دوہراکئے جانے سے بنگلورو سے ہب بلی ۔ بیلاگاوی ، گوا ، پنے اور ممبئی کی رابطہ کاری کے اہم راستے کی اہلیت میں اضافہ ہوگااور اس پرتیز رفتارگاڑیاں چلائی جاسکیں گی ۔
وزیراعظم نے اس موقع پر ، سبھی کے لئے ‘‘مکان ’’ کی عہدبستگی کی تکمیل کرتے ہوئے دھارواڑ میں پردھان منتری آواس یوجنا  کے تحت تعمیر کئے جانے والے 2350مکانات کے گرہ پرویش کی تقریب میں بھی شرکت کی ۔
۔۔۔۔۔۔۔۔۔۔۔۔۔۔۔۔
U-847
(Visitor Counter : 64
کابینہ
کابینہ نے انسٹی ٹیوٹ آف چارٹرڈ اکاؤنٹنٹس آف انڈیا اور سرٹی فائیڈ پریکٹیسنگ اکاؤنٹنٹس، آسٹریلیا کے درمیان باہمی طور پر تسلیم کرنے کے معاہدے کو منظوری دی
نئی دہلی، 20 اپریل 2021، وزیراعظم جناب نریندر مودی کی صدارت میں کابینہ نے انسٹی ٹیوٹ آف چارٹرڈ اکاؤنٹنٹس آف انڈیا  اور سی پی اے  آسٹریلیا کے درمیان باہمی طور پر تسلیم کرنے کے معاہدے  کو منظوری دی ہے۔
معاہدے کی تفصیلات :
انسٹی ٹیوٹ آف چارٹرڈ اکاؤنٹنٹس آف انڈیا  اور سی پی اے  آسٹریلیا کے درمیان باہمی طور پر تسلیم کرنے کے معاہدے کے تحت دونوں فریقین آسٹریلیا اور بھارت میں اکاؤنٹنگ کی معلومات کے فروغ ، فروفیشنل اور دانشورانہ ترقی، اپنے متعلقہ ارکان کے مفاد کو آگے بڑھانے اور اکاؤنٹنگ پروفیشن کی ترقی میں مثبت طریقے سے تعاون کے لئے باہمی تعاون کا فریم ورک قائم کرنے کے لئے کام کریں گے۔
اثر:
ایم آر اے کی منشا :
- دونوں اکاؤنٹنگ انسٹی ٹیوٹس کے درمیان کام کاجی تعلقات کو فروغ دینا
- اپنے ارکان ، طلبا اور ان کی تنظیموں کے بہترین مفاد میں باہمی طور پر مفید تعلقات کو فروغ دینا
- دونوں ممالک میں اپنی جانب سے پروفیشنلز کے آنے جانے میں اضافہ، جس سے چھوٹے درمیانی کاروبار کے لئے ایک نئی جہت پیدا ہوگی۔
- دونوں اکاؤٹینسی انسٹی ٹیوٹ کو گلوبلائزڈ ماحول میں اس پروفیشن کو درپیش نئے چیلنجوں کا مقابلہ کرنے میں قائدانہ رول ادا کرنے کا موقع ملے گا۔
فائدے:
دونوں انسٹی ٹیوٹس کے درمیان معاہدے سے توقع ہے کہ انڈین چارٹرڈ اکاؤنٹ کے لئے روزگار کے زیادہ مواقع پیدا ہوں گے اور اس سے بھارت کو مالی فائدہ بھی حاصل ہوگا۔
نفاذ کی حکمت عملی اور نشانے:
ایم آر اے میں دوسرے فریق کے ایسے ارکان کی، جنہوں نے امتحان، تربیت اور دونوں فریقوں کے لئے عملی تجربہ کی شرائط کو پورا کرتے ہوئے رکنیت حاصل کی ہے، اہلیت کو باہمی طور پر تسلیم کرنے کا التزام ہے، جس کے کہ وہ اپنی موجودہ اکاؤٹنسی کی اہلیت کے لئے مناسب کریڈٹ حاصل کرتے ہوئے دوسرے فریق کو جوائن کرنے کے قابل ہوجائیں گے۔ آئی سی اے آئی اور سی پی اے آسٹریلیا دونوں ایک دوسرے کی اہلیت، تربیت کو تسلیم کرنے کے لئے ایک باہمی طور پر تسلیم کرنے کا معاہدہ تیار کریں گے اور بریجنگ میکانزم مقرر کرتے ہوئے ارکان کو داخلہ دیں گے۔
پس منظر:
انسٹی ٹیوٹ آف چارٹرڈ اکاؤنٹنٹس آف انڈیا  چارٹرڈ اکاؤنٹنٹ ایکٹ 1949کے تحت قائم کیا گیا ایک قانونی ادارہ ہے، جس کا مقصد بھارت میں چارٹرڈ اکاؤنٹسی کے پروفیشن کی ضابطہ بندی کرنا ہے۔سی پی اے آسٹریلیادنیا کے بڑی اکاؤنٹنگ اداروں میں شمار ہوتا ہے، جس کے ارکان کے تعداد 160000 ہے جو کہ دنیا بھر کے 150 ممالک اور خطوں میں کام کرتے ہیں اور تعلیم ، تربیت ، تکنیکی مدد اور وکالت کے شعبوں میں خدمات فراہم کراتے ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U-3847
(
وزارت دفاع
صدر جمہوریہ نے کوسٹ گارڈ کے چھ جوانوں کو تٹ رکشک میڈل دینے کی منظوری دی
صدر جمہوریہ نے یوم جمہوریہ 2023 کے موقع پر بھارتی کوسٹ گارڈ کے جوانوں کو ان کی نمایاں بہادری، فرائض کے تئیں غیر معمولی لگن اور نمایاں / قابل ستائش خدمات کے لیے صدر جمہوریہ کے تٹ رکشک میڈل  اور تٹ رکشک میڈل  سے نوازا ہے۔
صدر جمہوریہ کا تٹ رکشک میڈل 
آئی جی آنند پرکاش بڈولا، ٹی ایم 
تٹ رکشک میڈل 
- کمانڈنٹ درگیش چندر تیواری 
- رشی، پی/ ناوک، 12196-ٹی
- موہت کمار یادو، یو/ناوک ، 13830-ایم
تٹ رکشک میڈل 
- ڈی آئی جی ہمانشو نوٹیال 
- سنت لال، پی/ ادھیکاری ، 01566 – پی
یہ ایوارڈ 26 جنوری 1990 سے ہر سال یوم جمہوریہ اور یوم آزادی کے موقع پر انڈین کوسٹ گارڈ کے جوانوں کو دیے جا رہے ہیں۔
سٹرک ٹرانسپورٹ اور شاہراہوں کی وزارت
جناب نتن گڈکری نے بنیادی ڈھانچے کے پروجیکٹوں کے لیے پہلے’سیوریٹی بانڈ انشورنس‘ کا آغاز کیا
روڈ ٹرانسپورٹ اور شاہراہوں کے مرکزی وزیر جناب نتن گڈکری نے بجاج الیانز کی جانب ہندوستان کے پہلے سیوریٹی بانڈ انشورنس پروڈکٹ کا آغاز کیا۔
پروڈکٹ کے آغاز پر تبصرہ کرتے ہوئے، جناب گڈکری نے کہا کہ "ہندوستان 5 ٹریلین ڈالر کی معیشت بننے اور ہمارے معزز وزیر اعظم جناب نریندر مودی جی کے خواب کو پورا کرنے کے راستے پر گامزن ہے۔ انشورنس اس ترقی میں اہم کردار ادا کرے گی۔ مودی جی کے خواب کو شرمندہ تعبیر کرنے کے لیے یہ ضروری ہے کہ بنیادی ڈھانچے کے منصوبوں کو تیز رفتاری سے مکمل کیا جائے۔ بنیادی ڈھانچہ، اور خاص طور پر سڑکیں، ہمارے ملک کی اقتصادی اور سماجی ترقی کے لیے بہت ضروری ہیں۔ سیورٹی بانڈ کے اس نئے انسٹرومنٹ کے ساتھ، لیکویڈیٹی اور صلاحیت دونوں کی دستیابی یقینی طور پر بڑھے گی۔ ایسی مصنوعات اس شعبے کو مضبوط کرتی ہیں۔ ہمیں یقین ہے کہ ہمارے سڑکوں کے نیٹ ورک کو وسعت دینے سے مزید خوشحالی، روزگار کے مواقع میں اضافہ اور سماجی رابطے میں اضافہ ہوگا۔ سیورٹی بانڈ انشورنس اس سمت میں درست قدم ہے، مجھے یہ دیکھ کر خوشی ہوئی کہ بجاج الیانز جنرل انشورنس نے اس اہم پروڈکٹ کو لانچ کرکے عظیم پہل کی ہے۔
سیورٹی بانڈ انشورنس بنیادی ڈھانچے کے منصوبوں کے لیے حفاظتی انتظامات کے طور پر کام کرے گا اور ٹھیکیدار کے ساتھ ساتھ پرنسپل کو بھی جداکرے گا۔ پروڈکٹ ٹھیکیداروں کے متنوع گروپ کی ضروریات کو پورا کرے گا، جن میں سے اکثر آج کے تیزی سے غیر مستحکم ماحول میں کام کر رہے ہیں۔ سیورٹی بانڈ انشورنس پرنسپل کے لیے ایک رسک ٹرانسفر ٹول ہے اور پرنسپل کو ان نقصانات سے بچاتا ہے جو ٹھیکیدار اپنی معاہدہ کی ذمہ داری کو نبھانے میں ناکام ہونے کی صورت میں پیدا ہو سکتے ہیں۔ پروڈکٹ پرنسپل کو اس بات کی ضمانت دیتا ہے کہ معاہدے کی شرائط اور دیگر کاروباری سودے باہمی طور پر طے شدہ شرائط کے مطابق کیے جائیں گے۔ اگر ٹھیکیدار معاہدہ کی شرائط کو پورا نہیں کرتا ہے تو، پرنسپل ضمانتی بانڈ پر دعویٰ کر سکتا ہے اور اپنے نقصانات کی وصولی کر سکتا ہے۔ بینک گارنٹی کے برعکس، سیوریٹی بانڈ انشورنس کو ٹھیکیدار سے بڑے ضمانت کی ضرورت نہیں ہوتی ہے اس طرح ٹھیکیدار کے لیے اہم فنڈ خالی ہوتے ہیں، جسے وہ کاروبار کی ترقی کے لیے استعمال کر سکتے ہیں۔ یہ پروڈکٹ ٹھیکیداروں کے قرضوں کو بڑی حد تک کم کرنے میں بھی مدد کرے گا ۔اس طرح ان کی مالی پریشانیوں کو دور کرنے میں مدد ملے گی۔ یہ پروڈکٹ ملک میں آنے والے بنیادی ڈھانچے کے منصوبوں کی ترقی میں سہولت فراہم کرے گی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
14059
(Visitor Counter : 80
بجلی کی وزارت
این ایچ پی سی نے سال 21۔2020 کے لئے ڈٹیلنگ ٹارگیٹ کو لے کر بجلی کی وزارت کے ساتھ عرضداشتی مفاہمت پر دستخط کیے
عمدہ درجہ بندی کے تحت پیداواری ہدف 27500 ایم یو رکھا گیا ہے جو گذشتہ برس 26000 ایم یو تھا
کے پکس ہدف اور ٹریڈ ریسیویبلس سے متعلق اہداف بھی آج دستخط ہوئی عرضداشتی مفاہمت کا حصہ ہیں
یہ چمیرا ۔ II پاور اسٹیشن کی یونٹ #1 اور یونٹ #2 کی بحالی کے سلسلے میں سنگ میل ہے اور اس عرضداشتی مفاہمت میں مالی اثاثہ جاتی معیارات کو بھی شامل کیا گیا ہے
نئی دہلی، 29 ستمبر 2020: بھارت کی اہم ہائیڈرو پاور کمپنی اور بھارتی حکومت کی ایک درج فہرست ’اے‘ منی رتن انٹرپرائز نے سال 21۔2020 کے لئے ڈٹیلنگ ٹارگیٹ کو لے کر بجلی کی وزارت کے ساتھ 29.09.2020 کو ایک عرضداشتی مفاہت پر دستخط کیے۔ اس عرضداشتی مفاہمت پر بھارتی حکومت کی بجلی کی وزارت کے سکریٹری جناب سنجیو نندن سہائے اور این ایچ پی سی کے سی ایم ڈی جناب اے کے سنگھ نے بجلی کی وزارت اور این ایچ پی سی کے سینئر افسران کی موجودگی میں دستخط کیے۔
بھارتی حکومت کی بجلی کی وزارت کے سکریٹری جناب نندن سہائے اور این ایچ پی سی کے سی ایم ڈی جناب اے کے سنگھ نے نئی دہلی میں سال 21۔2020 کے لئے بھارتی حکومت کی بجلی کی وزارت اور این ایچ پی سی کے درمیان عرضداشتی مفاہمت پر دستخط کیا۔ بجلی کی وزارت کے جوائنٹ سکریٹری  جناب تنمے کمار، این ایچ پی سی کے ڈائرکٹر  جناب وائی کے چوبے اور این ایچ پی سی کے ایگزیکیوٹیو ڈائرکٹر جناب ہریش کمار بھی اس موقع پر موجود تھے۔
این ایچ پی سی کے لئے دستخط شدہ عرضداشتی مفاہمت میں عمدہ درجہ بندی کے تحت پیداواری ہدف 27500 ایم یو رکھا گیا ہے جو کہ گذشتہ برس 26000 ایم یو تھا۔ آپریشنوں سے آمدنی  کے لئے عمدہ ایکسلینٹ ٹارگیٹ 8900 کروڑ روپئے رکھا گیا ہے، آپریشنوں سے آمدنی  کی فیصد کی شکل میں آپریٹنگ منافع 38.00 فیصد رکھا گیا ہے اور پی اے ٹی / اوسط خالص قیمت 10.50 فیصد رکھی گئی ہے۔
اس کے علاوہ، عرضداشتی مفاہمت میں بجٹ کا زیادہ سے زیادہ استعمال یقینی بنانے کے لئے کیپکس ٹارگیٹ، ٹریڈ ریسیوبلس سے متعلق ٹارگیٹ، گذشتہ برس کے دوران اشیاء اور خدمات کی کل خرید کے مقابلے جی ای ایم پورٹل کے ذریعہ اشیاء اور خدمات کی خرید کے وقت بنیاد اور فیصد پر گذشتہ برس کے دوران کمپنی کے خلاف قرض کی شکل میں نہ تسلیم کی گئے دعوؤں میں تخفیف وغیرہ شامل کی گئی ہے۔
اس کے علاوہ، یہ چمیرا ۔ II پاور اسٹیشن کی یونٹ #1 اور یونٹ #2 کی بحالی کے سلسلے میں سنگ میل ہے اور اس عرضداشتی مفاہمت میں مالی اثاثہ جاتی معیارات کو بھی شامل کیا گیا ہے۔
زراعت اور کاشتکاروں کی فلاح و بہبود کی وزارت
فارمر پروڈیوسر تنظیموں کا آئین
حکومت ہند نے 2020 میں 6865 کروڑ روپے کے کل بجٹی اخراجات کے ساتھ "10,000 فارمر پروڈیوسر آرگنائزیشنز  کی تشکیل اور فروغ" کے لیے مرکزی سیکٹر اسکیم کا آغاز کیا ہے جو کسانوں کو اپنی سودے بازی کی طاقت کو بڑھانے، کسانوں کی پیداواری لاگت اور پیداواری لاگت میں اضافہ کر کے معیشت کو فائدے مند بنائی ہے۔ پیداوار، اس طرح پائیدار آمدنی میں اہم کردار ادا کر رہی ہے۔ مذکورہ سکیم کے تحت، ایف پی اوز کو 3 سال کی مدت کے لیے 18 لاکھ روپے فی ایف پی او تک مالی امداد فراہم کی جا رہی ہے۔ اس کے علاوہ، ایف پی او کے فی کسان ممبر کو 2,000 روپے تک کی ایکویٹی گرانٹ کے ساتھ 15 لاکھ روپے فی ایف پی او کی حد اور قرض دینے والے اہل ادارے سے 2 کروڑ روپے تک پراجیکٹ لون کی کریڈٹ گارنٹی کی سہولت ایف پی اوز کے لیے ادارہ جاتی قرض کی رسائی کو یقینی بنانے کے لیے انتظام کیا گیا ہے۔ مزید، 25 لاکھ روپے سی بی بی اوز کو پانچ سال کی مدت میں ہر ایف پی او کو فوری خرچ کے لیے دیے جاتے ہیں۔
ریاستی حکومت اور اس کی مشینری کے کسانوں کو متحرک کرنے، پیداوار اور بعد از پیداوار سے متعلق مختلف خدمات پیش کرنے اور وقتاً فوقتاً ایف پی اوز کی ترقی اور کام کاج کا جائزہ لینے کی کوششوں کو ہم آہنگ کرنے میں ریاستی حکومت اور اس کی مشینری کی اہمیت اور اسٹریٹجک کردار کو مدنظر رکھتے ہوئے، حکومت نے 10,000 ریاستی تنظیم برائے فارمر  کے نام سے لیس آپریشنل گائیڈ لائنز میں انتظامات کیے ہیں۔ ایس ایل سی سی کی تشکیل ایڈیشنل چیف سکریٹری/سیکرٹری، انچارج برائے زراعت/زرعی مارکیٹنگ کے بطور چیئرپرسن کی گئی ہے۔
مندرجہ بالا کے علاوہ، ایف پی اوز 10,000 اسکیم کے تحت، ضلعی سطح پر، ضلع کلکٹر/سی ای او/ضلع پریشد کی صدارت میں مختلف لائن محکموں کے نمائندوں اور ماہرین کے ساتھ ایک ضلع سطح کی نگرانی کمیٹی  تشکیل دی گئی ہے جو بلاک میں ممکنہ پیداوار کے کلسٹروں کی منظوری فراہم کرتی ہے اور ضلع سطح پر اسکیم کی مجموعی رابطہ کاری، نگرانی اور عمل درآمد کے لیے بھی ذمہ دار ہے۔ حکومت ہند کی اسکیموں میں ایف پی او کے ذریعے فوائد حاصل کرنے کے لیے بھی انتظامات کیے گئے ہیں۔
30 جون، 2023 تک، ایف پی اوز 10,000 مختلف نفاذ کرنے والی ایجنسیوں  کو مختص کیے گئے ہیں جن میں سے ملک بھر میں ایف پی او 6319 رجسٹر کیے گئے ہیں۔
ایف پی اوز نے کاروباری لین دین شروع کیا، ایف پی اوز کے کام کی تفصیلات درج ذیل ہیں:
- بیج، کھاد، کیڑے مار ادویات وغیرہ جیسے معیاری آدانوں کی فراہمی؛
- مارکیٹنگ/فروخت کے لیے کسانوں کے اراکین کی زرعی پیداوار کو جمع کرنا۔
- اراکین کے لیے اپنی مرضی کے مطابق خدمات حاصل کرنے کی بنیاد پر مشینری اور سامان کی دستیابی؛
- زرعی پیداوار کی صفائی، پرکھ، چھانٹی، درجہ بندی اور پروسیسنگ جیسے ویلیو ایڈیشن کا کام کرنا۔
یہ معلومات زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں فراہم کی۔
بہت چھوٹی، چھوٹی اور درمیانی صنعتوں کی وزارت
ایم ایس ایم ایز کی صلاحیت میں توسیع اور اضافہ
نئی دہلی، 19 جولائی 2021، بہت چھوٹی، چھوٹی اور درمیانی درجے کی صنعتوں کے وزیر جناب نارائن رانے نے آج راجیہ سبھا میں ایک تحریری جواب میں بتایا کہ حکومت ہند نے سیلف ریلائنٹ انڈیا  نام کے فنڈز کے فنڈکا اعلان کیا ہے جس کے ذریعہ ایسی ایم ایس ایم ایز میں ایکویٹی فنڈنگ کے طور پر 50000کروڑ روپئے کی سرمایہ کاری کی جائے گی ، جن کے ترقی کرنے اور بڑی اکائیوں میں تبدیل ہونے کا امکان ہے۔ اس اسکیم کے تحت مجموعی طور پر 50000 کروڑ روپئے کا فنڈ فراہم کرایا جائےگا، جس میں سے 10000کروڑ روپئے حکومت ہند کے ذریعہ جب کہ 40000کروڑ روپئے پرائیویٹ ایکویٹی/ وینچر کیپیٹل فنڈز کے ذریعہ فراہم کرائے جائیں گے۔ اس فنڈ کے لئے رہنما خطوط جاری کر دئے گئے ہیں۔ اس پہل کا مقصد ایم ایس ایم ای شعبے کی مستحق اور اہل اکائیوں کو ترقی کے لئے سرمایہ فراہم کرانا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-6719
(Visitor Counter : 141
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 198.33 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعالمعاملوں کی تعداد1,19,457 ہے۔
فی الحال زیر علاج مریضوں کی شرح 0.27 فیصد ہے۔
سردست ملک میں شفایابی کی شرح 98.52 فیصد ہے۔
گزشتہ 24 گھنٹوں کے دوران14,650 ,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,29,21,977 ہوگئی ہے۔
پچھلے 24 گھنٹوں کے دوران18,930 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((4.32 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 86.53 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,38,005ٹیسٹ کئے گئے۔
کیمیکلز اور فرٹیلائزر کی وزارت
جناب بھگونت کھوبہ نے کیمیکلز اور فرٹیلائزرس کی وزارت میں وزیر مملکت کے عہدے کا چارج سنبھالا
نئی دہلی،8 جولائی 2021/جناب بھگونت کھوبہ نے آج یہاں کیمیکلز اور فرٹیلائزرس کی وزارت میں وزیر مملکت کے عہدے کا چارج سنبھالا۔ سکریٹریوں اور وزارت کے اعلی عہدیداروں نے وزیر موصوف کا استقبال کیا۔
کیمیکلز اور کھاد کے علاوہ ، انہیں نئی اور قابل تجدید توانائی کی وزارت میں وزیر مملکت کا قلم دان بھی سونپا گیا ہے۔
ش ح۔ ش ت۔ج
Uno-6361
(Visitor Counter : 120
امور داخلہ کی وزارت
دہشت گردی مخالف قوانین کے تحت گرفتاری
نئی دہلی ،11اگست ، 2021 :
جرائم سے متعلق ریکارڈ کا قومی ادارہ  ریاستوں اور مرکز کے زیر انتظام علاقوں کے ذریعہ اسے فراہم کئے گئے اعدادوشمار کے مطابق جرائم کے بارے میں ڈیٹا مرتب کرتا ہے اور اس ڈیٹا کو اپنے سالانہ رسالہ‘‘ کرائم ان انڈیا ’’ میں شائع کرتا ہے ۔ سال 2019 تک شائع کی گئی خبریں اس میں دستیاب ہیں ۔ شائع خبروں کے مطابق ، سال 2017 سے سال 2019 تک غیر قا نونی سرگرمیوں کی روک تھام سے متعلق قانون  کے تحت رجسٹر کئے گئے کیسوں کی تعداد ، گرفتار کئے گئے افراد ، فرد جرم دائر کئے گئے اور قانونی چارہ جوئی کے لئے بھیجے گئے کیس اور ان کیسوں کی تعداد جن کی فرد جرم ایک سال کی مدّت کے بعد دائر کی گئی ہے، کی تفصیلات درج ذیل ہے:
|
|
سال
|
|
رجسٹر کئے گئے کیسوں کی تعداد
|
|
گرفتار کئے گئے کیسوں کی تعداد
|
|
فرد جرم دائر کئے جا چکے اور قانونی چارہ جوئی کے لئے بھیجے گئے کیسوں کی تعداد
|
|
ان کیسوں کی تعداد جن کی فرد جرم، ایک سال سے زیادہ رصہ کے بعد دائر کی گئی ہے
|
|
2017
|
|
901
|
|
1554
|
|
272
|
|
123
|
|
2018
|
|
1182
|
|
1421
|
|
317
|
|
62
|
|
2019
|
|
1226
|
|
1948
|
|
485
|
|
157
داخلی امور کے وزیر مملکت جناب نتیا نند رائے نے آج لوک سبھا میں ایک تحریری جواب میں یہ جانکاری فراہم کی ۔
وزارت دفاع
بھارتی فضائیہ اور ایف اے ایس ایف کے سربراہان نے جنگی مشق گروڑ VII کے دوران اُڑان بھری
بھارتی فضائیہ  اور فرانسیسی فضائی اور خلائی فوج  کے درمیان جاری جنگی مشق گروڑ VIIمیں بھارتی فضائیہ کے سربراہ ایئر چیف مارشل وی آر چودھری اور ایف اے ایس ایف کے سربراہ جنرل اسٹیفن مل کے ذریعہ آج مشترکہ طور پر اُڑان بھری گئی۔ بھارتی فضائیہ کے سربراہ نے جہاں آئی اے ایف کے رافیل جنگی طیارے میں اُڑان بھری، وہیں ایف اے ایس ایف کے سربراہ نے سکھوئی-30 ایم کے آئی جنگی طیارے میں اڑان بھری۔ دونوں نے مشترکہ تربیتی مشن کے تحت اس مشق میں حصہ لیا، جس کا اہتمام ایئرفورس اسٹیشن جودھپور سے کیا گیا تھا۔
بعد میں ایف اے ایس ایف کے سربراہ کے ساتھ میڈیا سے بات کرتے ہوئے فضائیہ کے سربراہ نے بتایا کہ جنگی مشق گروڑ دونوں ایئر فورسز کو فوجی مہمات کے دوران ایک دوسرے کے بہترین طور طریقوں کو سیکھنے اور انہیں اختیار کرنے کا ایک منفرد موقع فراہم کرتی ہے۔ انہوں نے دونوں ایئر فورسز کے درمیان بڑھتے باہمی تال میل پر بھی روشنی ڈالی، جو مشق کے ہر ایک ایڈیشن کے ساتھ مضبوط تر ہوتا جا رہا ہے ۔ اس مشق کا اہتمام 2003 کے بعد سے ایک باقاعدہ باہمی مشق کے طورپر کیا جا رہا ہے۔
جنگی مشق گروڑ VII ایل سی اے تیجس اور حال ہی میں شامل کیے گئے ای سی ایچ پرچنڈ کے لیے کسی بین الاقوامی مشق میں حصہ لینے کا اولین موقع ہے۔ 12 نومبر 2022 کو ختم ہونے والی اس مشق میں چار ایف اے ایس ایف رافیل جنگی طیارے اور ایک اے-330 ملٹی رول ٹینکر ٹرانسپورٹ  طیارہ شامل ہیں۔ ایل سی اے اور ایل سی ایچ کے علاوہ بھارتی فضائیہ کی ٹکڑی میں سکھوئی 30 ایم کے آئی، رافیل اور جگوار طیارہ اور ساتھ ہی ایم آئی -17 ہیلی کاپٹر شامل ہیں۔ بھارتی فضائیہ کی ٹکڑی میں فلائٹ ری فیولنگ ایئرکرافٹ، ایواکس، اے ای ڈبلیو اینڈ سی اور گروڑ اسپیشل فورسیز جیسے جنگی اثاثہ جات بھی شامل ہیں۔